एकैडमी के अध्यक्ष शेरिल बून आइजैक्स ने कहा है कि अकाउंटेंसी फ़र्म प्राइस वॉटर हाउसकूपर्स (पीडब्ल्यूसी) के साथ संबंधों की भी समीक्षा की जा रही है. इस ग़लती के लिए ब्रायन कुलिनन और मार्था रूज़ को ज़िम्मेदार ठहराया गया है. बीते रविवार को 89वें ऑस्कर अवॉर्ड्स समारोह में पहले 'ला ला लैंड' को सर्वश्रेष्ठ फिल्म बताया गया. बाद में कहा गया कि ग़लती हो गई, 'मूनलाइट' सर्वश्रेष्ठ फिल्म है.वो महिला जिसे पता है कौन है ऑस्कर विजेताऑस्कर के ऐतिहासिक भूल वाले ड्रामे के पीछे कौन?इस गड़बड़ी को एकैडमी अवॉर्ड्स के 89 साल के इतिहास की सबसे बड़ी ग़लती बताया जा रहा है.कलिनन ने नामों की घोषणा करने वाले दो प्रजेंटर्स को सर्वश्रेष्ठ फ़िल्म के नाम वाले लिफ़ाफ़े की जगह लीडिंग रोल में सर्वश्रेष्ठ अभिनेत्री के लिए चुने गए नामों का लिफ़ाफ़ा पकड़ा दिया था. सोशल मीडिया में ऑस्कर में हुई ग़लती पर जमकर चुहलबाज़ीवोटों की गिनती और लिफ़ाफ़ों की ज़िम्मेदारी संभालने वाली फ़र्म पीडब्ल्यूसी ने इस गड़बड़ी के लिए माफी मांगी है. कलिनन ने ग़लत लिफ़ाफ़ा पकड़ाने के कुछ मिनट पहले ही सर्वश्रेष्ठ अभिनेत्री एमा स्टोन की तस्वीर ट्वीट की थी जबकि बून आइजैक्स पर इस ग़लती के लिए 'ध्यान भटकाने' का आरोप है.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)